PMIndiaData/PMIndiaSum huggingface dataset:
ప్రపంచ పర్యావరణ దినోత్సవం సందర్భంగా జూన్‌ 5న ప్రధానమంత్రి ప్రసంగం

ప్రపంచ పర్యావరణ దినోత్సవం సందర్భంగా 2021 జూన్‌ 5న నిర్వహించే కార్యక్రమంలో ఉదయం 11 గంటలకు ప్రధానమంత్రి శ్రీ నరేంద్ర మోదీ వీడియో కాన్ఫరెన్స్‌ సదుపాయం ద్వారా పాల్గొంటారు. ఈ ఏడాది “మెరుగైన పర్యావరణ కోసం జీవ ఇంధనాలకు ప్రోత్సాహం” ఇతివృత్తంగా కేంద్ర పర్యావరణ-అటవీ-వాతావరణ మార్పు మంత్రిత్వశాఖ, పెట్రోలియం-సహజ వాయువుల మంత్రిత్వశాఖ ఈ కార్యక్రమాన్ని సంయుక్తంగా నిర్వహిస్తున్నాయి. ఈ కార్యక్రమంలో భాగంగా “భారతదేశంలో ఇథనాల్‌ సమ్మిశ్రమం కోసం మార్గ ప్రణాళిక 2020-2025పై నిపుణుల కమిటీ నివేదిక”ను ప్రధానమంత్రి ఆవిష్కరిస్తారు. ప్రపంచ పర్యావరణ దినోత్సవ నిర్వహణ దిశగా ఇథనాల్‌ కలిపిన పెట్రోలు విక్రయించాల్సిందిగా చమురు కంపెనీలను ఆదేశిస్తూ ‘ఈ-20 నోటిఫికేషన్‌’ను కేంద్ర ప్రభుత్వం విడుదల చేయనుంది. ఈ మేరకు 2023 ఏప్రిల్‌ 1 నుంచి పెట్రోలులో 20 శాతం ఇథనాల్‌ కలిపి విక్రయించాలని సూచించనుంది. అదేవిధంగా అధిక మోతాదులో ‘ఇ12, ఇ15’ ఇథనాల్‌ మిశ్రమానికి సంబంధించి ‘బీఐఎస్‌’ ప్రమాణాలను ప్రకటించనుంది. ఈ చర్యలతో ఇథనాల్ అదనపు డిస్టిల్లరీ సామర్థ్యంగల ప్లాంట్ల ఏర్పాటుకు వీలు కలగడమేగాక దేశవ్యాప్తంగా మిశ్రమ ఇంధన లభ్యతకు నిర్ణీత వ్యవధి లభిస్తుంది. ఇథనాల్ ఉత్పాదక రాష్ట్రాలు, సమీప ప్రాంతాల్లో 2025కు ముందే ఇథనాల్ వినియోగం పెరగడానికి కూడా ఈ చర్యలు తోడ్పడతాయి. పుణే నగరంలోని మూడు ప్రాంతాల్లో ప్రయోగాత్మక పథకం కింద ‘ఇ100’ ఇంధన విక్రయ స్టేషన్లను ప్రధానమంత్రి ఈ సందర్భంగా ప్రారంభిస్తారు. దీంతోపాటు ఇథనాల్ మిశ్రమ పెట్రోలు, పీడనసహిత బయోగ్యాస్ కార్యక్రమాల కింద మద్దతు పొందిన రైతుల తొలి అనుభవాలను వారినుంచి తెలుసుకునే దిశగా ప్రధాని వారితో ముచ్చటిస్తారు.
బెంగళూరు లోని బాశ్ స్మార్ట్ కేంపస్ ప్రారంభ కార్యక్రమాన్ని ఉద్దేశించివీడియో సందేశం మాధ్యమం ద్వారా ప్రసంగించిన ప్రధాన మంత్రి

బాశ్ ఇండియా భారతదేశం లో అడుగుపెట్టి 100 సంవత్సరాలు పూర్తి అయిన సందర్భం లో, ప్రధాన మంత్రి శ్రీ నరేంద్ర మోదీ ఒక వీడియో సందేశం ద్వారా ప్రసంగించారు. ముందుగా, ప్రధాన మంత్రి బాశ్ ఇండియా ను భారతదేశం లో 100 ఏళ్ళు పూర్తి చేసుకొన్నందుకు అభినందించడం తో పాటు ఈ ప్రత్యేక సందర్భం భారతదేశ స్వాతంత్య్రానికి 75వ సంవత్సరం లో చోటు చేసుకొంటోందన్నారు. ఇదే సందర్భం లో బాశ్ స్మార్ట్ కేంపస్ ను ప్రారంభించడమైంది. ‘‘ఈ కేంపస్ భారతదేశాని కి మరియు ప్రపంచాని కి భవిష్యత్తు కాలం లో కావలసిన ఉత్పత్తుల ను మరియు పరిష్కారాల ను రూపొందించడం లో తప్పక దారి ని చూపుతుంది’’ అని ప్రధాన మంత్రి అన్నారు. బెంగళూరు లోని బాశ్ కేంద్రాన్ని 2015వ సంవత్సరం అక్టోబరు లో చాన్స్ లర్ మర్కెల్ గారి తో కలసి తాను సందర్శించడాన్ని కూడా ప్రధాన మంత్రి గుర్తు కు తెచ్చుకున్నారు. నేటి కాలాన్ని సాంకేతిక విజ్ఞాన కాలం గా ప్రధాన మంత్రి అభివర్ణిస్తూ, మహమ్మారి చెలరరేగినప్పుడు సాంకేతిక విజ్ఞాన ప్రయోజనాలు ఏ విధం గా వెలికివచ్చిందీ నొక్కిచెప్పారు. సాంకేతిక విజ్ఞానం లో, నూతన ఆవిష్కరణ లో మరిన్ని పెట్టుబడుల ను పెట్టడం ముఖ్యం అని ఆయన అన్నారు. నూతన ఆవిష్కరణ లు మరియు పరిమాణం పరం గా బాశ్ చేసిన కృషి ని ప్రధాన మంత్రి ప్రశంసిస్తూ, ఇది నిలకడ గా కొనసాగవలసిన అవసరం ఎంతైనా ఉందని స్పష్టం చేశారు. ‘‘భారతదేశం లో గడచిన 8 సంవత్సరాల లో సౌరశక్తి తాలూకు స్థాపిత సామర్ధ్యం దాదాపు గా 20 రెట్ల మేర కు వృద్ధి చెందడం తో భారతదేశం యొక్క వృద్ధి హరిత ప్రాధాన్యం కలది గా రూపుదిద్దుకొంటోంది’’ అని శ్రీ నరేంద్ర మోదీ అన్నారు. భారతదేశం లో, భారతదేశం వెలుపల కార్బన్-న్యూట్రాలిటీ ని సాధించినందుకు బాశ్ ను ప్రధాన మంత్రి కొనియాడారు. ప్రస్తుతం భారతేదశం అత్యంత వేగం గా వృద్ధి చెందుతున్న ప్రధాన ఆర్థిక వ్యవస్థల లో స్థానం సంపాదించుకొంది అని ప్రధాన మంత్రి అన్నారు. పెట్టుబడులు గత రెండేళ్ళ లో జోరందుకొన్నాయి. ‘‘మా యువత సౌజన్యం తో మా యొక్క స్టార్ట్-అప్ ఇకో-సిస్టమ్ ప్రపంచం లో అతిపెద్ద స్టార్ట్-అప్ ఇకో-సిస్టమ్ లలో ఒకటి గా నిలచింది. ఒక్క సాంకేతిక జగతి లోనే ఎన్నో అవకాశాలు ఉన్నాయి.’’ భారత ప్రభుత్వం ప్రతి గ్రామాని కి అధిక వేగవంతమైన ఇంటర్ నెట్ ను అందించేందుకు కృషి చేస్తోంది. ‘‘డిజిటల్ ఇండియా తాలూకు మా దృష్టి కోణం లో ప్రభుత్వం లోని ప్రతి ఒక్క దశ ను సాంకేతిక విజ్ఞానం తో జత పరచడం అనేది ఒక భాగం గా ఉంది. ఈ అవకాశాల ను ప్రపంచం వినియోగించుకొని, మా దేశం లో పెట్టుబడి పెట్టాలని నేను కోరుతున్నాను’’ అని ప్రధాన మంత్రి అన్నారు. ఈ ముఖ్య సందర్భం లో భారతదేశం లో మరింత ఎక్కువ గా పాటుపడడాన్ని గురించి ఆలోచించవలసిందంటూ బాశ్ కు ప్రధాన మంత్రి విజ్ఞప్తి చేశారు. ‘‘రాబోయే 25 సంవత్సరాల లో మీ జట్టు సభ్యులు మరేమి చేయగలుగుతారు అనే విషయం లో లక్ష్యాల ను నిర్దేశించుకోవలసింది. 100 సంవత్సరాల క్రితం ఒక జర్మన్ కంపెనీ గా భారతదేశాని కి బాశ్ తరలి వచ్చింది. అయితే, ఈ రోజు న అది ఒక జర్మన్ కంపెనీ అయినట్లే ఇండియన్ కంపెనీ గా కూడా ను ఉంది. జర్మన్ ఇంజినీరింగు కు, భారతదేశం యొక్క శక్తి కి ఇది ఒక గొప్ప ఉదాహరణ గా ఉంది. ఈ భాగస్వామ్యం ఇక ముందు సైతం బలవత్తరం గా వృద్ధి చెందుతూనే ఉంటుంది’’ అంటూ ఆయన తన ప్రసంగాన్ని ముగించారు.
ముంబయి లో ఒక భవనం కూలిన కారణంగా వాటిల్లిన ప్రాణ నష్టం పట్ల విచారం వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ముంబయి లో ఒక భవనం కూలి ప్రాణ నష్టం వాటిల్లడం పట్ల విచారాన్ని వ్యక్తం చేశారు. ‘‘ముంబయి లో ఓ భవనం కూలిపోవడం విచారాన్ని కలిగించింది. ఈ ఘటనలో ప్రాణాలు కోల్పోయిన వారి కుటుంబాలకు ఇదే నా సంతాపం; ఈ ఘటనలో గాయపడిన వారు త్వరగా కోలుకోవాలని ఆ ఈశ్వరుడిని ప్రార్థిస్తున్నాను’’ అని ప్రధాన మంత్రి తన సందేశంలో పేర్కొన్నారు.
నవంబర్ 20-21 తేదీల లో లఖ్ నవూ పోలీసు ప్రధాన కేంద్రం లో జరిగే 56వ డిజిపి ల సమావేశాని కి  హాజరు కానున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2021 నవంబర్ 20-21 తేదీల లో లఖ్ నవూ లోని పోలీసుప్రధాన కేంద్రం లో జరిగే 56వ డైరెక్టర్ జనరల్స్ ఆఫ్ పోలీస్ (డిజిపి), ఇన్‌ స్పెక్టర్ జనరల్స్ ఆఫ్ పోలీస్(ఐజిపి) సమావేశాని కి హాజరు కానున్నారు. రెండు రోజుల పాటు జరిగే ఈ సమావేశాన్ని హైబ్రిడ్ ఫార్మేట్ లో నిర్వహించడంజరుగుతుంది. ఇందులో భాగం గా రాష్ట్రాలు/కేంద్ర పాలిత ప్రాంతాలడిజిపి లు, కేంద్ర సాయుధ రక్షక భట బలగాల, కేంద్రీయ పోలీసు సంస్థ ల అధిపతులు లఖ్ నవూ లో సమావేశస్థలం లో స్వయం గా హాజరు కానుండగా, మిగిలిన ఆహ్వానితులు ఐబి/ ఎస్ఐబి ప్రధానకేంద్రం లో 37 వేరు వేరుప్రదేశాల నుంచి వర్చువల్ పద్ధతి లో పాలుపంచుకోనున్నారు. సైబర్ క్రైమ్, డేటా గవర్నెన్స్, ఉగ్రవాదాని కి వ్యతిరేకం గాచేపట్టే చర్యల లో ఎదురవుతున్న సవాళ్ళు, వామపక్ష తీవ్రవాదం, మత్తు పదార్థాల అక్రమ తరలింపు లోచోటుచేసుకొంటున్న కొత్త కొత్త ధోరణులు, జైలు సంబంధి సంస్కరణలు తదితరఅంశాలు సహా అనేక అంశాలను గురించి ఈ సమావేశం చర్చించనుంది. ప్రధాన మంత్రి 2014వ సంవత్సరం నాటి నుంచి డిజిపి ల సమావేశం పట్ల అమితశ్రద్ధ ను తీసుకొన్నారు. ఇంతకు ముందు మాదిరి ప్రతీకాత్మక హాజరు కు భిన్నం గా,ఆయన ఈ సమావేశం తాలూకు అన్ని సదస్సుల కు హాజరవుతుండడం తో పాటు పోలీసు విభాగం తాలూకు కీలక అంశాలుమరియు దేశాన్ని ప్రభావితం చేస్తున్న ఆంతరంగిక, సామాజిక అంశాల విషయం లో ప్రధానమంత్రి కి నేరు గా పరిస్థితి ని వివరించేందుకు అగ్రశ్రేణి పోలీసు అధికారులు ఒకఅవకాశాన్ని కల్పించేటటువంటి స్వచ్ఛాయుత చర్చలను, ఇష్టాగోష్టి చర్చల ను కూడా ఆయన ప్రోత్సహిస్తున్నారు. ప్రతి ఏటా నిర్వహించే సమావేశాల ను ఆనవాయితీ ప్రకారం దిల్లీ లో జరుపవలసిఉండగా, ప్రధాన మంత్రి దృష్టి కోణాని కి అనుగుణం గా 2014వ సంవత్సరం నుంచి- ఒక్క 2020వ సంవత్సరం లో మినహా- దిల్లీ కి వెలుపల నిర్వహించడమైంది. 2020వ సంవత్సరం లో ఈ సమావేశాన్నివర్చువల్ మాధ్యమం ద్వారా నిర్వహించం జరిగింది. ఈ సమావేశాన్ని 2014వ సంవత్సరం లో గువాహాటీ లో; 2015 లో కచ్ఛ్ కు చెందిన రణ్ లోని ధోర్డో లో; 2016 లో హైదరాబాద్ లోని నేశనల్ పోలీస్ అకాడమీ లో; 2017 లో టేకన్ పుర్ లోని బిఎస్ఎప్అకాడమీ లో; 2018 లో కేవడియా లో; 2019 లో ఐఐఎస్ఇఆర్, పుణే లో నిర్వహించడమైంది.
మంగళప్రదమైన దీపావళి సందర్భంగా దేశ ప్రజలకు శుభాకాంక్షలు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ మంగళప్రదమైన దీపావళి సందర్భంగా దేశ ప్రజలకు శుభాకాంక్షలు తెలిపారు. “మంగళప్రదమైన దీపావళి సందర్భంగా దేశ ప్రజలందరికీ హృద‌య‌పూర్వక శుభకామనలు. దీపావళి మీకు ప్రసన్నతను ప్రసాదించు గాక” అని ప్రధాన మంత్రి తన సందేశంలో పేర్కొన్నారు.
ఉన్ని టోపీల ను అల్లే ఉద్యమాన్ని నిర్వహించినందుకుద ఎయర్ ఫోర్స్ వైవ్స్ వెల్ ఫేర్ అసోసియేశన్ ను ప్రశంసించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ద ఎయర్ ఫోర్స్ వైవ్స్ వెల్ ఫేర్ అసోసియేశన్ (ఎఎఫ్ డబ్ల్యు డబ్ల్యుఎ) ప్రయాసల ను ప్రశంసించారు. ఎఎఫ్ డబ్ల్యు డబ్ల్యుఎ దేశం అంతటా ఏర్పాటైన సంగిని ల చేత ఉన్ని టోపీల అల్లకం ఉద్యమాన్ని నిర్వహించింది. ఈ ఉద్యమం యొక్క ఉద్దేశ్యం ఏమిటి అంటే అది సమాజం లోని వంచన కు గురైన సభ్యులకు ఉన్ని టోపీల ను పంచిపెట్టాలి అనేదే. సంగిని లు మొత్తం 41541 టోపీల ను అల్లిపెట్టారు. భారతీయ వాయు సేన (ఐఎఎఫ్) చేసిన ఒక ట్వీట్ కు ప్రధాన మంత్రి ట్వీట్ ద్వారా జవాబిస్తూ, అందులో – ‘‘ప్రశంసనీయమైనటువంటి ప్రయాస’’ అని పేర్కొన్నారు.
ప్రధాన మంత్రి శ్రీ నరేంద్ర మోదీ కి మరియు ఇజ్రాయల్ ప్రధాని శ్రీ బెంజామిన్ నెతన్యాహూ కు మధ్య  టెలిఫోన్ ద్వారా జరిగిన సంభాషణ

ప్రధాన మంత్రి శ్రీ నరేంద్ర మోదీ ఈ రోజు న ఇజ్రాయల్ ప్రధాని శ్రీ బెంజామిన్ నెతన్యాహూ వద్ద నుండి ఒక టెలిఫోన్ కాల్ ను అందుకొన్నారు. భారతదేశ 71వ గణతంత్ర దినోత్సవానికి ముందు రోజు న భారతదేశ ప్రజల కు మరియు ప్రధాన మంత్రి కి శ్రీ నెతన్యాహూ తన హార్దిక శుభాకాంక్షలు తెలియజేశారు. నేత లు ఉభయులు ఒకరి కి మరొకరు 2020 సంవత్సర అభినందనల ను మరియు శుభాకాంక్షల ను తెలియజేసుకొన్నారు. ఇరు దేశాల మధ్య గల వ్యూహాత్మక భాగస్వామ్యం యొక్క ప్రాముఖ్యాన్ని నేత లు ప్రస్తావించుకొన్నారు. అన్ని రంగాల లో సహకారం వర్ధిల్లడం పట్ల వారు తమ సంతోషాన్ని వ్యక్తం చేశారు. వ్యవసాయం, జలం మరియు స్టార్ట్- అప్ ల రంగాల లో ముఖ్య కార్యక్రమాలను చేపట్టాలని ప్రధాన మంత్రి శ్రీ మోదీ నొక్కి పలికారు. నేతలు రెండు దేశాల మధ్య గగనతల సంబంధాల ను సౌకర్యవంతంగా తీర్చిదిద్దుకొనే దిశ లో ప్రయత్నాలు జరుగుతుండటాన్ని స్వాగతించారు. నేతలు ఉభయులు పరస్పర హితం ముడిపడిన ప్రాంతీయ అంశాల పట్ల మరియు ప్రపంచ అంశాల పట్ల ఒకరి అభిప్రాయాల ను మరొకరి కి తెలియజేసుకొన్నారు. ఈ ప్రాంతం లో త్వరలో జరుగున్న కార్యక్రమాలు మరియు ఇతర భావి పరిణామాలకు సంబంధించి పరస్పరం సంప్రదింపులు జరుపుకొంటూ ఉండాలని అంగీకారాన్ని వ్యక్తం చేశారు.
సిఎ డే నాడు చార్ట‌ర్డ్ అకౌంటెంట్ ల‌కు అభినంద‌న‌ లు తెలిపిన ప్ర‌ధాన మంత్రి

చార్ట‌ర్డ్ అకౌంటెంట్ ల దినం నాడు ప్ర‌ధాన మంత్రి శ్రీ న‌రేంద్ర మోదీ చార్ట‌ర్డ్ అకౌంటెంట్ ల‌కు అభినంద‌న‌ల ను తెలియజేశారు. ‘‘సిఎ డే నాడు చార్ట‌ర్డ్ అకౌంటెంట్ లు అంద‌రికి అభినంద‌న‌ లు. భార‌త‌దేశ ప్ర‌గ‌తి లో ఈ స‌ముదాయానిది ఒక కీల‌క‌మైన పాత్ర. స‌ర్వోత్త‌మ‌త్వాన్ని సాధించ‌డం పై శ్ర‌ద్ధ తీసుకోవ‌ల‌సింది గా సిఎ లు అంద‌రికి నేను పిలుపునిస్తున్నాను. అలా శ్రద్ధ తీసుకొంటే భార‌తీయ సంస్థ లు ప్రపంచ స్థాయి లో అత్యుత్త‌మ‌మైన సంస్థ‌ ల స‌ర‌స‌న స్థానాన్ని సంపాదించుకోగలవు’’ అని ప్ర‌ధాన మంత్రి ఒక ట్వీట్ లో పేర్కొన్నారు.
వ్యవసాయ రంగం, ఇంకా వ్యవసాయంతో సంబంధం గల రంగాలలో భారతదేశం మరియు పోర్చుగల్ ల మధ్య అవగాహనపూర్వక ఒప్పందం (ఎమ్ ఒ యు)పై సంతకాలకు ఆమోదం తెలిపిన మంత్రిమండల

భారతదేశం మరియు పోర్చుగల్ ల మధ్య వ్యవసాయ రంగం, ఇంకా వ్యవసాయంతో సంబంధం గల రంగాలలో సహకారం కోసం ఒక ఒప్పందంపై సంతకాలకు కేంద్ర మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ రంగాలలో శాస్త్ర విజ్ఞాన సమాచారం మరియు సాంకేతిక విజ్ఞాన సమాచారాన్ని ఇచ్చి పుచ్చుకోవడం, చిన్న చెట్లు మరియు వృక్ష సంబంధ ఉత్పత్తుల వ్యాపారం, దిగుమతి చేసుకొన్న మొక్కలలో చీడపీడల తాలూకు సమాచారం మార్పిడి, శిక్షణ కార్యక్రమాలు, చర్చాసభలు, నిపుణులు మరియు సలహాదారుల సందర్శనలు సహా వివిధ కార్యకలాపాలు ఈ ఒప్పందం పరిధిలోకి రాగలవు. రెండు దేశాలకు చెందిన ప్రతినిధులతో కూడిన ఒక సంయుక్త కార్యాచరణ బృందాన్ని ఏర్పాటు చేసేందుకు ఒప్పందం వీలు కల్పిస్తుంది. ప్రస్తుత అవగాహనపూర్వక ఒప్పందం (ఎమ్ ఒ యు) అమలును పర్యవేక్షించడం, వ్యవసాయ సంబంధ సహకారం కోసం నిర్దిష్ట ప్రతిపాదనలు చేయడం, వ్యవసాయ రంగం, ఇంకా వ్యవసాయంతో సంబంధం గల రంగాలలో భవిష్యత్తులో సహకారం కోసం మార్గదర్శకాలను, ప్రాధమ్యాలను సూచించడం కూడా ఈ సంయుక్త కార్యాచరణ బృందం విధులుగా ఉండబోతున్నాయి. సంతకాలు జరిగిన నాటి నుండి ఒప్పందం అమలులోకి వస్తుంది. అయిదు సంవత్సరాల పాటు ఒప్పందం అమలులో ఉంటుంది. ఒప్పందం గడువు ముగియడానికి కనీసం ఆరు నెలల ముందే ఇరు పక్షాలలో ఏదైనా ఒక పక్షం ఈ ఒప్పందాన్ని రద్దుపరచాలనే తన ఉద్దేశాన్ని వెల్లడిస్తూ దౌత్య మార్గాల ద్వారా అవతలి పక్షానికి లిఖితపూర్వక నోటీసును ఇవ్వకపోతే గనక, తదుపరి అయిదు సంవత్సరాల వరకు కూడా ఒప్పందం దానంతట అదే అమలు అయ్యేందుకు వీలు ఉంది.
బ‌ద‌ర్‌పూర్‌-ఫ‌రీదాబాద్ మెట్రోలైన్ ను ప్రారంభించిన ప్ర‌ధాన మంత్రి

దేశం కోసం ప్రాణాల‌ర్పించిన వీర సైనికులు, సాయుధ ద‌ళాల‌కు చెందిన మాజీ అధికారుల ఆత్మ గౌర‌వాన్ని ప్ర‌భుత్వం కాపాడుతుంద‌ని ప్ర‌ధాని న‌రేంద్ర మోదీ ప్ర‌క‌టించారు. వారి సంక్షేమం యావ‌త్ జాతికి అత్యంత అవ‌స‌ర‌మ‌ని ఆయ‌న అన్నారు. సైనికోద్యోగుల్లో ఒకే ర్యాంకు వారికి ఒకే పింఛ‌న్ ఇస్తామ‌న్న‌తన హామీని గుర్తు చేస్తూ శ‌నివారం చేసిన ప్ర‌క‌ట‌న ద్వారా ప్ర‌భుత్వం ఆ హామీని నిల‌బెట్టుకుంద‌ని చెప్పారు. వాస్త‌వానికి ఈ నిర్ణ‌యం వ‌ల్ల ఆర్థిక‌ భారం గ‌తంలో వేసిన అంచ‌నాల క‌న్నా చాలా ఎక్కువేన‌ని, ప్ర‌భుత్వంపై ఏటా ఎనిమిది వేల నుంచి ప‌ది వేల రూపాయ‌ల వ‌ర‌కు భారం ప‌డుతుంద‌ని ప్ర‌ధాని తెలిపారు. ఫ‌రీదాబాద్‌లో బ‌ద‌ర్‌పూర్‌-ఫ‌రీదాబాద్ మెట్రోను ప్రారంభించిన సంద‌ర్భంగా ఆయ‌న మాట్లాడారు. దేశ పురోభివృద్ధి కోసం ప్ర‌భుత్వం ఏ నిర్ణ‌యం తీసుకున్నా దాన్ని రాజ‌కీయం చేయ‌డం ఒక ఫ్యాష‌న్‌గా మారింద‌ని ప్ర‌ధాని వ్యాఖ్యానించారు. ఏ ఒక్క‌రూ జ‌వానుల‌ను, ప్ర‌జ‌ల‌ను త‌మ మాట‌ల‌తో త‌ప్పుదారి ప‌ట్టించ‌లేరని స్ప‌ష్టం చేస్తూ రాజ‌కీయాల‌తో (రాజ్‌నీతి) కాకుండా జాతీయవాద విధానాల‌తోనే (రాష్ర్ట నీతి) దేశం పురోగ‌మ‌న ప‌థంలో న‌డుస్తుంద‌ని ఆయ‌న అన్నారు. సైనికుల్లో ఎక్కువ మంది హ‌ర్యానాకు చెందిన వారేన‌ని, ఒకే ర్యాంకు ఒకే పింఛ‌ను నిర్ణ‌యం హ‌ర్యానా ఆర్థిక వ్య‌వ‌స్థకు ఎన‌లేని బ‌లాన్ని ఇస్తుంద‌ని ప్ర‌ధాని అన్నారు. స‌మ‌స్య‌ల‌న్నింటికీ అభివృద్ధి ఒక్క‌టే ప‌రిష్కార‌మ‌ని చెబుతూ భార‌తదేశం అభివృద్ధి కోసం కేంద్ర‌ప్ర‌భుత్వం అన్ని ర‌కాల చ‌ర్య‌లు తీసుకుంటుంద‌ని ఆయ‌న స్ప‌ష్టం చేశారు. ఇటీవ‌ల కాలంలో ప్ర‌పంచం మొత్తం తీవ్ర ఆర్థిక ఇక్క‌ట్లు ఎదుర్కొన్న వాతావ‌ర‌ణంలో కూడా ప‌టిష్ఠంగా నిల‌బ‌డింది భార‌త ఆర్థిక వ్య‌వ‌స్థ ఒక్క‌టేన‌ని ఆయ‌న అన్నారు. దేశం ప‌టిష్ఠంగా ఉండాలంటే కేంద్రం, అన్ని రాష్ర్ట‌ప్ర‌భుత్వాలు భుజం భుజం క‌లిపి న‌డ‌వాల‌ని ఆయ‌న సూచించారు. 2022 నాటికి అంద‌రికీ గృహ‌వ‌స‌తి క‌ల్పించాల‌న్న‌ది ప్ర‌భుత్వ ల‌క్ష్య‌మ‌ని ఆయ‌న పున‌రుద్ఘాటించారు. ఈ స‌ర్వీసును ప్రారంభించిన మోదీ ఢిల్లీ సెంట్ర‌ల్ నుంచి ఫ‌రీదాబాద్‌కు, ఫ‌రీదాబాద్ నుంచి ఢిల్లీ సెంట్ర‌ల్‌కు మెట్రో రైలులో ప్ర‌యాణించారు. ఈ ప్ర‌యాణంలో భాగంగా ఆయ‌న ఆ రైలులో ప్ర‌యాణిస్తున్న‌ ప్ర‌జ‌ల‌తో ప్ర‌త్యేకించి యువ‌త‌తో మాట్లాడి ప‌ర‌స్ప‌రం భావాలు పంచుకున్నారు.
మ‌ధ్య‌ప్ర‌దేశ్ లోని సిహోర్ లో రేపు కిసాన్ క‌ళ్యాణ్ మేళాను ఉద్దేశించి ప్ర‌సంగించ‌నున్న ప్ర‌ధాన మంత్రి; ప్ర‌ధాన మంత్రి ఫ‌స‌ల్ బీమా యోజ‌న మార్గద‌ర్శ‌కాలను విడుద‌ల చేయ‌నున్నారు.

ప్ర‌ధాన మంత్రి శ్రీ న‌రేంద్ర మోదీ మ‌ధ్య‌ప్ర‌దేశ్ లోని సిహోర్ లో గురువారం కిసాన్ క‌ళ్యాణ్ మేళాలో పాల్గొని, రైతుల‌ను ఉద్దేశించి ప్ర‌సంగించ‌నున్నారు. వ్య‌వ‌సాయ రంగాన్ని అభివృద్ధి చేయ‌డానికి, రైతుల సంక్షేమానికి ప్ర‌భుత్వం చేప‌డుతున్న కార్య‌క్ర‌మాల‌ను ఆయ‌న ఈ సంద‌ర్భంగా వివ‌రిస్తారు. ‘ప్ర‌ధాన మంత్రి ఫ‌స‌ల్ బీమా యోజ‌న’ మార్గద‌ర్శ‌క సూత్రాల‌ను కూడా ప్ర‌ధాన మంత్రి విడుద‌ల చేయ‌నున్నారు. పంట బీమా రంగంలో ఒక మేలు మ‌లుపు అని చెప్ప‌ద‌గిన ఈ ప‌థ‌కానికి కేంద్ర మంత్రివ‌ర్గం గ‌త నెల‌లో ఆమోద ముద్ర వేసింది. ఈ ప‌థ‌కం రానున్న ఖ‌రీఫ్ సీజ‌న్ నుంచి అమ‌లులోకి రానుంది. ఖ‌రీఫ్ పంట‌లు వేసే రైతులు కేవ‌లం 2 శాతం ప్రీమియమ్, ర‌బీ పంట‌ల రైతులు అయితే 1.5 శాతం ప్రీమియమ్ చెల్లించ‌డం ఈ ప‌థ‌కం విశిష్ట‌త‌. వాణిజ్య, తోట పంట‌ల రైతులు అయితే 5 శాతం ప్రీమియం వార్షిక ప్రీమియం చెల్లించ‌వ‌ల‌సి ఉంటుంది. ఈ ప‌థ‌కానికి ప్ర‌భుత్వ స‌బ్సిడీపై ఎటువంటి గ‌రిష్ఠ ప‌రిమితి లేదు. ఇంత‌కు ముందున్న ప‌థ‌కాల‌లో ప్రీమియమ్ కు సంబంధించి అమ‌లైన ప‌రిమితి నిబంధ‌న రైతుల‌కు త‌క్కువ మొత్తాల‌లో క్లెయిమ్‌ల చెల్లింపుల‌కు దారి తీసింది. ఆ ప‌రిమితిని ఇప్పుడు తొల‌గించారు. రైతులు ఎటువంటి త‌గ్గింపు లేకుండా మొత్తం పంట‌కు వారు బీమా చేసిన పూర్తి మొత్తాన్ని క్లెయిమ్‌ గా పొందగ‌లుగుతారు. ఎంపిక చేసిన ల‌బ్దిదారుల‌కు పంట బీమా సెటిల్‌మెంట్ క్లెయిమ్ ల‌ను ప్ర‌ధాన మంత్రి అంద‌జేస్తారు. అలాగే, సాయిల్ హెల్త్ కార్డుల‌ను కూడా ఆయ‌న పంపిణీ చేస్తారు.
ప‌ర్యావ‌ర‌ణం మ‌రియు జ‌ల వాయు ప‌రివ‌ర్త‌న రంగం లో సాంకేతిక స‌హ‌కారం అంశం పై స్విట్జ‌ర్ లాండ్ కు మ‌రియు భార‌త‌దేశాని కి మ‌ధ్య ఎంఒయు కు ఆమోదం తెలిపిన మంత్రిమండ‌లి

ప‌ర్యావ‌ర‌ణం మ‌రియు జ‌ల వాయు ప‌రివ‌ర్త‌న రంగం లో సాంకేతిక స‌హ‌కారం అంశం పై స్విట్జ‌ర్ లాండ్ కు మ‌రియు భార‌త‌దేశాని కి మధ్య అవ‌గాహ‌న పూర్వ‌క ఒప్పందాని కి (ఎంఒయు) ప్రధాన మంత్రి శ్రీ నరేంద్ర మోదీ అధ్యక్షత న జ‌రిగి న కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఎంఒయు పై 2019వ సంవ‌త్స‌రం సెప్టెంబ‌ర్ 13వ తేదీన స్విట్జ‌ర్ లాండ్ లో సంత‌కాల‌య్యాయి. ప్ర‌ధాన ప్ర‌భావం: ప‌ర్యావ‌ర‌ణం స్థాయి పడిపోతూ ఉన్న‌ప్పుడు స‌మాజం లోని ఉత్త‌మ వ‌ర్గాల క‌న్నా సామాజికం గా, ఆర్థికం గా వంచన కు గురి అయిన వ‌ర్గాల వారి పై కాస్తంత అధికమైనటువంటి ప్ర‌భావం పడుతుంది. ప‌ర్యావ‌ర‌ణ ప‌ర‌మైన క్షీణ‌త ను దూరం చేసే ప్రయాస తో స‌మాజం లోని అన్ని వ‌ర్గాల కు మెరుగైన ప‌ర్యావ‌ర‌ణ సంబంధి వ‌న‌రుల ల‌భ్య‌త రూపేణా పర్యావరణం యొక్క స‌మాన‌త్వ భావ‌న కు ఉన్నతి లభించగలదు. లాభాలు: ఈ ఎంఒయు ప‌ర్యావ‌ర‌ణ ప‌రిర‌క్ష‌ణ మ‌రియు స‌మాన‌త్వం, ఆదాన- ప్ర‌దానం, ఇంకా ప‌ర‌స్ప‌ర ప్ర‌యోజ‌నాల ప్రాతిప‌దిక‌ న ప్రాకృతిక వ‌న‌రుల నిర్వ‌హ‌ణ రంగం లో రెండు దేశాల మ‌ధ్య స‌న్నిహిత‌ స‌హ‌కారాన్ని మ‌రియు దీర్ఘకాలిక స‌హ‌కారాన్ని నెల‌కొల్ప‌డం తో పాటు దాని ని ప్రోత్స‌హించ‌డాని కి కూడా వీలు క‌ల్పిస్తుంది. ఈ ప్ర‌క్రియ లో రెండు దేశాల లోని చ‌ట్టం, న్యాయం తాలూకు నిబంధ‌న‌ల ను శిర‌సావ‌హించ‌డం జ‌రుగుతుంది. ఇరు దేశాల మ‌ధ్య సాంకేతిక విజ్ఞానం మ‌రియు స‌మాచారం ఇచ్చిపుచ్చుకోవ‌డం ద్వారా సార్వ‌జ‌నిక జ‌వాబుదారుత‌నాన్ని ఇది పెంపొందింప చేస్తుంది. దీని కి తోడు, మ‌రింత మెరుగైన ప‌ర్యావ‌ర‌ణ ప‌రిర‌క్ష‌ణ‌, జ‌ల‌ వాయు ప‌రివ‌ర్త‌న సంబంధిత మెరుగైన సంర‌క్ష‌ణ‌ ను, మెరుగైన నిర్వ‌హ‌ణ ను ఆవిష్కరించ‌డం కోసం స‌ర్వోత్త‌మ ప‌ద్ధ‌తులు, ఇంకా అధునాత‌న సాంకేతిక‌తల‌ ను ఇది ప్ర‌వేశ‌పెడుతుంద‌ని ఆశిస్తున్నారు. ప్ర‌ధానాంశాలు: ఎ) జ‌ల‌ వాయు ప‌రివ‌ర్త‌న మ‌రియు స్థిర‌మైన జ‌ల నిర్వ‌హ‌ణల కు సంబంధించిన సామ‌ర్ధ్య నిర్మాణం; బి) నిరంతర ప్రాతిప‌దిక‌ న అడ‌వుల నిర్వ‌హ‌ణ‌; సి) ప‌ర్వ‌త ప్రాంతాల నిరంతర అభివృద్ధి; డి) ప‌ర్యావ‌ర‌ణం ప‌రం గా హాని కి తావు ఉండన‌టువంటి రీతి లో ప‌ట్ట‌ణ ప్రాంతాల అభివృద్ధి; ఇ) గ‌గ‌న‌ త‌ల‌ కాలుష్యం, భూ త‌ల కాలుష్యం మ‌రియు జ‌ల కాలుష్యం యొక్క స‌మ‌స్య‌ల ను ప‌రిష్క‌రించడం; ఎఫ్) స్వచ్ఛమైన మ‌రియు న‌వీక‌ర‌ణ యోగ్య‌మైన శ‌క్తి పై శ్ర‌ద్ధ వ‌హించ‌డం; మ‌రియు జి) జ‌ల‌ వాయు ప‌రివ‌ర్త‌న తాలూకు న‌ష్ట భ‌యాల ను త‌గ్గించ‌డం.
హంగరీ లో జరిగినపార్లమెంటరీ ఎన్నికల లో గెలిచినందుకు ప్రధాని శ్రీ విక్టర్ ఓర్ బాన్ కు అభినందన లుతెలిపిన ప్రధాన మంత్రి

హంగరీ లో జరిగిన పార్లమెంటరీ ఎన్నికల లో గెలిచినందుకు ప్రధాని శ్రీ విక్టర్ ఓర్ బాన్ కు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘ప్రధాని శ్రీ విక్టర్ ఓర్ బాన్ గారు, మీరు హంగరీ లో జరిగిన పార్లమెంటరీ ఎన్నికల లో గెలిచినందుకు ఇవే అభినందన లు. భారతదేశం, హంగరీ ల స్నేహ పూర్వకమైనటువంటి మరియు సన్నిహితమైనటువంటి సంబంధాల ను మరింత గా బలపరచుకోవడం కోసం మీతో కలసి పని చేయడాన్ని కొనసాగించాలని నేను ఎదురుచూస్తున్నాను.’’ అని పేర్కొన్నారు.
రైల్వే కన్ వెన్షన్ కమిటీ (2014) ‘రేట్ ఆఫ్ డివిడెండ్ ఫర్ 2014-15 అండ్ 2015-16 అండ్ అదర్ యాన్సిలరీ మేటర్స్’ పై రూపొందించిన తొలి నివేదిక లోని సిఫారసులను అంగీకరించడం కోసం తీర్మానం

ద జనరల్ రిజర్వ్ స్ లో నుంచి రైల్వేలకు పెట్టుబడిగా పెట్టిన యావత్తు మూలధనం (డివిడెండ్ ఫ్రీ కేపిటల్ మినహా) పైన 2014-15, మరియు 2015-16 సంవత్సరాలకు గాను జనరల్ రిజర్వ్ కు రేట్ ఆఫ్ డివిడెండ్ ను క్రమానుగతంగా 5 శాతం మరియు 4 శాతంగా నిర్ధరించాలన్న రైల్వే కన్ వెన్షన్ కమిటీ (2014) సిఫారసులను అంగీకరించడం కోసం పార్లమెంట్ ఉభయ సభలలోను ఒక తీర్మానాన్ని ప్రతిపాదించడానికి కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఇది రైల్వే కన్ వెన్షన్ కమిటీ (2014) రూపొందించిన తొలి నివేదిక లోని 5, 6, 9, 11, 12, 13, 14, 15, 16, 17, 18 మరియు 19 పేరా లలోని సిఫారసులను రైల్వేల మంత్రిత్వ శాఖ అమలు చేయడానికి వీలు కల్పించగలదు.
శ్రీ లాల్ జీ టండన్ కన్నుమూత పట్ల సంతాపం తెలిపిన ప్రధాన మంత్రి

ఈ రోజు న మధ్య ప్రదేశ్ గవర్నర్ శ్రీ లాల్ జీ టండన్ మరణం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. రాజ్యాంగ సంబంధ వ్యవహారాల లో శ్రీ టండన్ కు చక్కని ఎరుక ఉండేది అని ఒక ట్వీట్ లో శ్రీ నరేంద్ర మోదీ అభివర్ణించారు. ‘‘శ్రీ లాల్ జీ టండన్ ను సమాజాని కి సేవ చేయడం లో ఆయన యొక్క అవిశ్రాంత ప్రయాసల కు గాను స్మరించుకోవడం జరుగుతుంది. ఆయన ఒక కుశల పరిపాలకుని గా తనదైన ముద్ర ను వేశారు. ఎల్లవేళ ల ప్రజా సంక్షేమాని కే ఆయన పెద్ద పీట ను వేశారు. ఆయన కన్నుమూత తో నేను క్షోభ కు గురి అయ్యాను’’ అని ప్రధాన మంత్రి ఒక సందేశం లో పేర్కొన్నారు. పూర్వ ప్రధాని దివంగత శ్రీ అటల్ బిహారి వాజ్ పేయీ తో శ్రీ టండన్ కు గల సుదీర్ఘ అనుబంధాన్ని కూడా ప్రధాన మంత్రి జ్ఞప్తి కి తెచ్చుకొన్నారు.
భారతదేశం, కెనడా ల మేధో సంపత్తి హక్కు ల సంబంధిత అవగాహనపూర్వక ఒప్పందానికి ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం భారతదేశం, కెనడా ల మధ్య కుదిరిన ఒక అవగాహనపూర్వక ఒప్పంద పత్రానికి (ఎమ్ఒయు కు) ఎక్స్-పోస్ట్ అప్రూవల్ ను ఇచ్చింది. మేధో సంపత్తి (ఐపి) రంగంలో ద్వైపాక్షిక సహకారపూర్వక కార్యకలాపాలను నెలకొల్పుకొనేందుకు 2018 ఫిబ్రవరి 23వ తేదీన ఎమ్ఒయు పైన సంతకాలయ్యాయి. ఇరు దేశాలలో ఆర్థిక వృద్ధి, సృజనాత్మకత, నూతన ఆవిష్కరణ లను ప్రోత్సహించడం ఈ ఎమ్ఒయు ఉద్దేశం. ఈ ఎమ్ఒయు స్థూలమైన మరియు మార్పులకు అనువుగా ఉండే ఓ ఫ్రేమ్ వర్క్ ను నెలకొల్పేందుకు దోహదం చేస్తుంది. ఈ ఫ్రేమ్ వర్క్ ద్వారా రెండు దేశాలు ఉత్తమ విధానాలను ఇచ్చి పుచ్చుకొంటూ మేధో సంపత్తి సంబంధ హక్కుల (ఐపిఆర్స్) పై చైతన్యాన్ని పెంపొందించుకోవడంతో పాటు ఐపిఆర్స్ ను మరింత మెరుగ్గా కాపాడుకోవడం కోసం సాంకేతిక బృందాలను భారతదేశం నుండి కెనడా కు, కెనడా నుండి భారతదేశానికి పంపుతాయి. ఎమ్ఒయు లో భాగంగా చేపట్టే ప్రాధాన్యపూర్వక కార్యక్రమాలలో ఈ కింద ప్రస్తావించిన అంశాలు కలిసివుంటాయి: • మేధో సంబంధి హక్కులకు సంబంధించి ప్రజలలో, విద్యాసంస్థలలో, వ్యాపార రంగాలలో చైతన్యాన్ని తెచ్చేందుకు ఉత్తమ విధానాలు, అనుభవాలను పరస్పరం మార్పిడి చేసుకొంటారు; • మేధో సంబంధి హక్కులకు సంబంధించిన ప్రత్యేక రంగాలలో అనుభ‌వ‌జ్ఞులను మార్పిడి చేసుకొంటారు; • పరస్పర మార్పిడి కార్యక్రమాలు, శిక్షణలు, పరిశ్రమలు, విశ్వవిద్యాలయాలు, పరిశోధన సంస్థలు, వివిధ అభివృద్ధి సంస్థలు, చిన్న మరియు మధ్యతరహా సంస్థలు (ఎస్ఎమ్ ఇలు) కు చెందిన వారు సంయుక్తంగా గాని, ఏ ఒక్కరు గాని నిర్వహించుకోవచ్చు; • ఆటోమేశన్, ఆధునికీకరణ పథకాలలో సహకరించుకొనేందుకు కూడా వీలుంది. డాక్యుమెంటేశన్ లో ప్రస్తుతం ఉన్న, కొత్తగా వచ్చిన అవగాహనపై చర్చించుకోవచ్చు; • సాంప్రదాయక జ్ఞానాన్ని ఎలాగ పరిరక్షించుకోవాలో అర్థం చేసుకోవడంలో పరస్పరం సహకరించుకోవాలి. సంప్రదాయ జ్ఞానానికి సంబంధించిన సమాచార భాండాగారాలు (డేటాబేస్), దీనికి సంబంధించిన చైతన్యం వంటి అంశాలలో సహకరించుకోవాలి; • స్థానిక మేధో హక్కులకు సంబంధించిన శిక్షణ కోసం వ్యాపార వర్గాలు సహకరించుకోవచ్చు; లేదా ఎమ్ఒయు కు లోబడి వారు పరస్పర సహకారానికి ప్రయత్నించవచ్చు.
రేపు రాష్ట్ర‌ప‌తి భ‌వ‌న్ విజిట‌ర్స్ కాన్ఫ‌రెన్స్ ను సంద‌ర్శించ‌నున్న ప్ర‌ధాని

బంగారం ప‌థ‌కాల ప్రారంభం సోనేప‌ట్‌లో ఎన్‌హెచ్ఏఐ ప్రాజెక్టుల‌కు శంకుస్థాప‌న‌ ప్ర‌ధాని న‌రేంద్ర‌మోదీ గురువారం రాష్ట్ర‌ప‌తి భ‌వ‌న్ స‌మావేశ మందిరంలో ఇంప్రింట్ క‌ర‌ప‌త్రాన్ని ఆవిష్క‌రిస్తారు. భార‌తదేశానికి అనువైన ప‌ది సాంకేతిక విభాగాల్లో ఎదుర‌య్యే సాంకేతిక‌, ఇంజ‌నీరింగ్ స‌వాళ్ళ ప‌రిష్కారంపై ప‌రిశోధ‌న‌కు ఇండియ‌న్ ఇన్‌స్టిట్యూట్ ఆఫ్ టెక్నాల‌జీ, ఇండియ‌న్ ఇన్‌స్టిట్యూట్ ఆఫ్ సైన్స్ ఉమ్మ‌డిగా రూపొందించిన ప్ర‌ణాళిక ఇంప్రింట్ ఇండియాను ఆవిష్క‌రించి తొలి ప్ర‌తిని రాష్ట్ర‌ప‌తికి అందిస్తారు. రేస్‌కోర్స్ రోడ్ నంబ‌ర్ 7లో ప్ర‌ధాని మూడు బంగారం ప‌థ‌కాల‌ను ఆవిష్క‌రించ‌నున్నారు. అవి గోల్డ్ మానిటైజేష‌న్ స్కీమ్‌, సావెరీన్ గోల్డ్ బాండ్ స్కీమ్‌, ఇండియా గోల్డ్ కాయిన్ అండ్ బులియ‌న్ స్కీమ్‌. హ‌ర్యానాలోని సోనేప‌ట్‌లో మూడు జాతీయ హైవే ప్రాజెక్టుల‌కు ప్ర‌ధాని శంకుస్థాప‌న చేసి బ‌హిరంగ స‌భ‌లో ప్ర‌జ‌ల‌నుద్దేశించి ప్ర‌సంగిస్తారు.
ఆచార్య యశ్ పాల్ కన్నుమూత పట్ల విచారం వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ భారతీయ శాస్త్రవేత్త, విద్యావేత్త ఆచార్య యశ్ పాల్ కన్నుమూత పట్ల విచారం వ్యక్తం చేశారు. ‘‘ ప్రొఫెసర్ యశ్ పాల్ మరణం నాకు వేదనను కలిగించింది. మనం సూక్ష్మబుద్ధి గల ఒక శాస్త్రవేత్త ను మరియు భారతదేశ విద్యారంగానికి చిరస్థాయి సేవలను అందించినటువంటి విద్యావేత్తను కోల్పోయాము. 2009 లో గుజరాత్ లో జాతీయ బాలల సైన్స్ కాంగ్రెస్ తో సహా పలు సందర్బాలలో ఆచార్య యశ్ పాల్ తో సంభాషించే భాగ్యం నాకు దక్కింది ’’ అని ప్రధాన మంత్రి తన సందేశంలో పేర్కొన్నారు. 2009 లో గుజరాత్ లో జాతీయ బాలల సైన్స్ కాంగ్రెస్ సందర్భంగా ఆచార్య యశ్ పాల్ తో తాను కలసి ఉన్న కొన్ని ఛాయాచిత్రాలను కూడా ప్రధాన మంత్రి పంచుకొన్నారు.
అఫ్ గానిస్తాన్ లో సంభవించిన భూకంపం లో ప్రాణనష్టం వాటిల్లినందుకుసంతాపం తెలిపిన ప్రధాన మంత్రి

అఫ్ గానిస్తాన్ లో సంభవించిన భూకంపం లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘అఫ్ గానిస్తాన్ లో ఈ రోజు న వినాశకారి భూకంపం సంభవించిందన్న వార్త తెలిసి ప్రగాఢ దుఃఖం కలిగింది. అమూల్యమైనటువంటి ప్రాణాలకు నష్టం వాటిల్లినందుకు తీవ్ర సంతాపాన్ని వ్యక్తం చేస్తున్నాను. ఈ కఠిన పరిస్థితి లో అఫ్ గానిస్తాన్ ప్రజల వెన్నంటి భారతదేశం నిలవడం తో పాటుగా చేతనైన అన్ని రకాలు గాను విపత్తు సంబంధిత సహాయక సామగ్రి ని శీఘ్ర గతి న అందించడాని కి కూడా తయారు గా ఉంది.’’ అని పేర్కొన్నారు.